stanford-oval/wikipedia huggingface dataset:
Zoltán Gera
Aiheesta muualla

Geran kotisivut (englanniksi)/(unkariksi)
Gera Soccerbasessa (Arkistoitu – Internet Archive) (englanniksi)
Unkarin joukkue – Jalkapallon EM-kilpailut 2016
1 Király |
2 Lang |
3 Korhut |
4 Kádár |
5 Fiola |
6 Elek |
7 Dzsudzsák |
8 Nagy |
9 Szalai |
10 Gera |
11 Németh |
12 Dibusz |
13 Böde |
14 Lovrencsics |
15 Kleinheisler |
16 Pintér |
17 Nikolics |
18 Stieber |
19 Priskin |
20 Guzmics |
21 Bese |
22 Gulácsi |
23 Juhász |
Valmentaja Storck
Olle Nygren

Olle Nygren 1970-luvulla.
Harald Olof "Olle" Ingemar Nygren (11. marraskuuta 1929 – 13. helmikuuta 2021 Ipswich, Iso-Britannia) oli ruotsalainen speedway-kuljettaja, joka pääsi speedwayn maailmanmestaruuskilpailujen finaaliin viisi kertaa. Nygren oli Ruotsin mestari vuonna 1949 ja tuli Pohjoismaiden mestari vuonna 1960. Eläkkeelle siirtymisen jälkeen Nygren perusti menestyvän nopeusvalmennuskoulun.
Aiheesta muualla

Kuvia tai muita tiedostoja aiheesta Olle Nygren Wikimedia Commonsissa
Profile at Grasstrack GB
Open Your Heart

Open Your Heart voi viitata:
"Open Your Heart" (Madonnan kappale)
"Open Your Heart" (M Peoplen kappale)
"Open Your Heart" (Europen kappale)
"Open Your Heart" (Birgittan kappale), Islannin euroviisuedustuskappale vuonna 2003
"Open Your Heart" (The Human Leaguen kappale)
"Open Your Heart" (Lavender Diamondin kappale)
"Open your Heart" (Cosmic Gate feat. Tiff Lacey)
"Open Your Heart", kappale Westlifen albumilta Westlife
"Open Your Heart", kappale CB Miltonin albumilta It's My Loving Thing
"Open Your Heart", kappale Anggunin albumilta Open Hearts (albumi)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Open Your Heart”, voi hakea sivunnimihaulla, laajalla sivunnimihaulla tai tekstihaulla.
Oona Vilén

Oona Jemina Vilén (s. 14. marraskuuta 1989 Helsinki) on suomalainen pikajuoksija. Hän edustaa Viipurin Urheilijoita ja hänen valmentajanaan toimii Esa Peltola. Kalevan kisoista Vilén on voittanut pronssia 100 metrin juoksussa (2006). Lisäksi hän on saavuttanut viestijuoksun SM-kilpailuista pronssia 4 × 100 metrin viestijuoksusta (2004).
Oktötenfest 2006

| ”Oktötenfest 2006” Hanzel und Gretyl |
| --- | --- | --- |

Singlen tiedot
 Äänitetty : Kinderland Studios, New York City
 Julkaistu: 10. lokakuuta 2006
 Formaatti: Maxi-CD
 Tuottaja(t): Hanzel und Gretyl
 Tyylilaji: industrial metal
 Kesto: 12.01
 Levy-yhtiö: Metropolis
Oktötenfest 2006 on yhdysvaltalaisen industrial metal -yhtye Hanzel und Gretylin single. Se sisältää neljä kappaletta, joista yksi julkaistiin vuonna 2008 studioalbumilla 2012: Zwanzig Zwölf. Albumin kappaleet ovat edellistuotantoa raskaampaa industrial metalia.
Kappaleet

Prost! – 1.26
Stern Krieg – 3.39
Fukken Über Death Party – 4.36
Zum Wohl! – 2.21
Kokoonpano

Vas Kallas – laulu, kitarat
Kaizer Von Loopy – kitara, laulu, musiikkiohjelmointi, rummut
Aiheesta muualla

Hanzel und Gretylin kotisivut
Metropolis Records
Oktötenfest 2006 discogs.com -sivustolla
Nokian KrP

Nokian KrP:n logo vuoteen 2021 asti.
Nokian Kristityt Palloilijat on nokialainen salibandyseura. Seuran miesten edustusjoukkue pelaa kaudella 2022–2023 korkeimmalla sarjatasolla F-liigassa. Pääsarjaan KrP nousi kaudelle 2008–2009 ja kausi 2022–2023 on "Näätälaumalle" pääsarjassa 15:s. Kauden 2017–2018 päätteeksi Nokian KrP voitti salibandyliigassa seurahistoriansa ensimmäisen mitalin kaataen pronssiottelussa espoolaisen Westend Indiansin. Kaudella 2019–2020 KrP sijoittui Suomen Cupissa toiseksi kohdaten Tallinnassa pelatussa finaalissa tamperelaisen Classicin. Kausi 2020-2021 päättyi Kupittaalla pronssijuhliin TPS:ää vastaan. Kaudella 2021-2022 KrP eteni ensimmäistä kertaa F-liigan finaaleihin, jossa se kohtasi Pirkanmaan paikallissarjassa tamperelaisen Classicin, mutta jäi hopealle ottelusarjan päättyessä 4-2 Classicille.
Kaudella 2022-2023 joukkue voitti miesten F-liigan runkosarjan.
Seuralla on miesten edustusjoukkueen lisäksi akatemiajoukkue, joka pelaa P22-junioreiden SM-sarjaa sekä Suomisarjaa, joka on kolmanneksi korkein sarjataso. A-nuoret (P22) nousivat SM-sarjaan kaudelle 2018–2019. Juniorijoukkueita Nokian KrP:lla on E-junioreihin saakka.
Kausi 2020-2021

Historiallinen F-liigan ensimmäinen kausi, 2020-2021 oli Nokian KrP:lle menestyksekäs, sillä se sijoittui kaikissa kotimaisissa miesten pääsarjajoukkueiden kilpailuissa kolmen parhaan joukkoon. Kauden alla pelatussa SuperCupissa Näädät olivat toisia. TEHO-Sport SuomenCupissa Näädät tiputtivat paikallisvastustaja Classicin välierässä, ja etenivät finaaliin Seinäjoen Peliveljiä vastaan, joka päättyi seinäjokisten voittoon. F-liigan runkosarjassa KrP sijoittui neljänneksi kohdaten playoffien ensimmäisellä kierroksella Happeen Jyväskylästä. Jännittävien vaiheiden jälkeen Näädät kampesivat itsensä 1-3 sarjatilanteesta seitsemänteen peliin ja etenivät välieriin. Välierissä vastaan saapui lopulta mestaruuden voittanut dynastiajoukkue Classic Tampereelta. KrP:llä oli jo sarjan kuudennessa ottelussa mahdollisuus katkaista sarja ja edetä finaaleihin, mutta kokenut Classic venytti sarjan seitsemänteen otteluun josta se eteni finaaleihin Näätien päättäessä kautensa pronssiotteluun TPS:ää vastaan turussa. KrP voitti pronssiottelun turussa lukemin 4-6 ja pääsi juhlimaan seurahistoriansa toista pääsarjan pronssimitalia.
Kausi 2021-2022

Kaudella 2021-2022 Nokian KrP sijoittui runkosarjassa toiseksi, heti paikallisvastustaja Classicin jälkeen. Pistepörssin puolella liigan top5 pelaajiin mahtuivat sijoille 3.-5. Joona Rantala (29+23=52), Mikko Laakso (25+23=48) ja Henri Johansson (22+26=48). Puolustajien pistepörssin nimiinsä vei kesällä 2021 Näätiin siirtynyt Miska Mäkinen, iskien 24 ottelussa tehot 13+21. TehoSport SuomenCupissa Näätälauman taival tyssäsi paikallisvastustaja Classicia vastaan puolivälierissä lukemin 5-4 Lempäälän Bläk Boksissa.
Pudotuspeleissä avauskierroksella KrP valitsi vastustajakseen Seinäjoen Peliveljet, joka sijoittui runkosarjassa kahdeksanneksi. Näätälauma eteni tästä ottelusarjasta jatkoon puhtaasti 4-0 voitoin Mikko Laakson iskiessä KrP:n voittomaalin neljännessä ottelussa ajssa 59:56, ja Nico Jonaesonin viimeistellessä tyhjiin ajassa 59:58.
Välierissä Nokian KrP kohtasi Esport Oilersin. Ottelusarja ratkesi kuudennessa ottelussa Espoon Tapiolassa, mutta sarjassa nähtiin kuumia tunteita ja kohua aiheuttaneita tilanteita. Oilers kävi sarjassa johdossa 1-2 lukemin, mutta KrP rutisti tämän jälkeen kolme perättäistä voittoa. Viidenessä ottelussa ottelun hahmoksi nousi KrP:n Joonatan Kovanen iskien 5+1 tehopisteet, ja vieden Näädät 9-4 voittoon kotiluolassa.  Kuudennessa pelissä ratkaisevan osuman teki jälleen Mikko Laakso, joka ohjasi jatkoajalla taidokkaasti Nico Jonaesonin ilmassa tulleen syötön ohi Joonas Kaltiaisen, ja aloitti runsaslukuisen KrP-fanijoukon voitonjuhlat vierashallissa.
Finaaleissa KrP kohtasi paikallisvastustaja Classicin. Ottelusarjan ottelut olivat äärimmäisen viihdyttäviä ja tasaväkisiä, moninkertaisen mestari Classicin kuitenkin ollessa vielä piirun verran parempi, ja voittaen finaalisarjan otteluvoitoin 4-2. Otteluista KrP voitti kotona ottelusarjan toisen ottelun kotikatsomon huumaavassa kannustuksessa, ja selkä seinää vasten vieraissa BläkBoksissa sarjan viidennen ottelun Näätäkuningas Henri Johanssonin iskiessä hattutempun. Kuudes ottelu Nokian Kattokeskus-Areenalla päättyi Classicin voittoon lukemin 4-6, ja KrP:n kaulaan ripustettiin hopeiset mitalit.
Pudotuspeleissä KrP:stä maalivahti Miro Tuomalan kanssa erityisesti iskussa olivat 16 otteluun 13+13=26 tehopisteet iskenyt Joonatan Kovanen, samaan ottelumäärään 15+8=23 iskenyt Joona Rantala, sekä varsinkin finaaleissa liekehtinyt Henri Johansson, iskien 16 otteluun 9+13=22 pisteet.
Kauden 2021-2022 päätyttyä päättyi myös päävalmentaja Jarmo Härmän aikakausi Näätälauman peräsimessä, kuten myös pitkäaikaisen KrP-puolustaja Joni Henttosen ura Näätäpaidassa ja pääsarjatasolla.
Kausi 2022-2023

Kaudelle 2022-2023 Nokian KrP vahvisti joukkuettaan, kun puolustajat Eemil Ukkonen (Happee), Jarno Laukkanen (Welhot) ja Olli Arkkila (Josba) vahvistivat joukkueen alakertaa. Hyökkäyspäätään Näätälauma vahvisti F-liigan kauden 2021-2022 vuoden tulokkaaksi valitulla Juuso Aholalla (Karhut), sekä kovia tehoja keskushyökkääjän paikalta Sveitsin NLA:ssa iskeneellä Kooveen kasvatti Kim Hyrkkösellä (Chur Unihockey). Jarmo Härmän tilalle päävalmentajan paikalle siirtyi Janne Kainulainen, ja valmennukseen uutena nimenä Kainulaisen ja Ilja Pantzarin seuraksi liittyi Pauno Kajoksinen.
Raholan Liikuntakeskus

Nokian KrP:n harjoituskeskuksena sekä kotihallina toimii Raholan liikuntakeskus, joka sijaitsee Länsi-Tampereella. Seura odottaa Nokian uuden palloiluhallin valmistumista. Hallin kapasiteetti on yli tuhat katsojaa. Edustus- ja Akatemiajoukkueen toiminta on keskittynyt Raholan liikuntakeskukseen, jossa molemmat joukkueet pelaavat kotiottelunsa. Myös Nokian KrP:n toimisto sijaitsee Raholan liikuntakeskuksessa.
Nokian palloiluhallin odotetaan valmistuvan syyskuussa 2024.
Organisaatio

Nokian KrP:n toiminnasta vastaa Nokian KrP ry
Organisaatio > Hallituksen jäsenet

Puheenjohtaja: Marko Salmela
Varapuheenjohtaja: Mika Myllyniemi
Jaakko Inha
Historia

Nimi Nokian KrP tarkoittaa Nokian Kristityt Palloilijat, ja sen alkuperäinen taustayhteisö oli helluntaiseurakunta. Vuonna 1997 perustettu seura nousi miesten Salibandyliigaan kaudeksi 2008–2009, vietettyään alasarjoissa useita vuosia. Karsinnoissa keväällä 2008 kaatui Loviisan Tor voitoin 3–2.Ensimmäisen kerran joukkue selvisi playoffeihin kaudella 2009–2010. Myös seuraavalla kaudella KrP pelasi playoffeja puolivälieriin asti kuten edeltävälläkin kaudella. Tämän jälkeen KrP:llä oli menestyksellisesti suvantovaihe ja joukkue sijoittui useammalla kaudella alempaan keskikastiin, mutta joutui muutaman kerran myös karsimaan liigapaikastaan. Kaudella 2016–2017 KrP jälleen esiintyi pudotuspeleissä, ja sen jälkeen Näädät ovatkin olleet joka vuosi playoffeissa voittaen kahdesti pronssia kausilla 2017–2018 sekä 2020-2022, ja hopeaa 2021-2022. KrP:n pelaajista Henri Johansson teki historiaa 4.11.2020 pelatussa F-liigan ottelussa Steelersia vastaan rikkoen tuhannen runkosarjassa tehdyn tehopisteen rajan ensimmäisenä pelaajana tehden 2+2 tehopisteet ottelussa kokonaissaldon ollessa tämän jälkeen: 469 ottelua, 582+420=1002 .
Tilastoja & ennätyksiä

Piste-ennätys: 62+29=91 ( Henri Johansson 2011–2012)
Maaliennätys: 62 (Henri Johansson 2011–2020)
Syöttöennätys: 35 (Joona Rantala, 2018-2019)
Eniten pelattuja otteluita runkosarjassa: 323 ( Henri Johansson, 2009–2022)
Eniten pelattuja otteluita pudotuspeleissä: 61 ( Henri Johansson, 2009-2022)
Suurin voitto: 18–3 Nokian Krp-M-team ( 27.02.2017)
Suurin tappio: 15–3 SSV-Nokian KrP ( 27.02.2011 )
Saavutuksia

SM-hopeaa: 2021–2022, 2022–2023
SM-pronssia: 2017–2018, 2020–2021, 2023–2024
Suomen Cupin hopeaa: 2019–2020, 2020–2021
Super Cupin hopeaa: 2020–2021
Slovak Floorball Open kultaa: 2019
Entisiä pelaajia

Juuso Meriläinen, Sami Nyman, Tommi Merto, Jere Oksanen , Veli-Matti Hynynen, Ville Kangasmäki, Heikki Rantala, Johannes Jokinen, Antti Naskali, Jarkko Lakanen, Lasse Salminen, Miro Lehtinen, Timo Johansson, Janne Salonen, Risto Parikka, Petri Widgren, Antti Kortetmaa, Toni Katajisto, Mikko Immonen, Samuli Salomaa, Henri Mäenpää, Ilkka Mäkipää, Matti Koskela, Anton Roth, Jalo Kouvonen, Joni Henttonen.
KrP Akatemia

| Nokian KrP |
| --- | --- |

Perustettu:  2017
Paikkakunta:  Nokia
Kotihalli:  Raholan Liikuntakeskus
– Kapasiteetti:  1300
Värit:           
Omistaja:  FBT Nokia ry
KrP Akatemia on Nokian KrP:n farmijoukkue, joka pelaa kaudella 2022–2023 Suomisarjaa. Kaudella 2020-2021 KrP Akatemia sijoittui Salibandyn Divari-karsinnoissa lohkonsa kolmanneksi maalieriolla, ja karsiutui niukasti nousun ratkaisevista peleistä. Kaudella 2021-2022 Akatemia kuului lohkonsa keskikastiin ajaen sisään nuorempien ikäluokkien pelaajia miesten peleihin. KrP Akatemian alaisuuteen kuuluvat myös P21 , P18, P16 ja P15 ikäluokkien juniorijoukkueet. P22-joukkue pelaa ikäluokkansa SM-sarjaa. Joukkuetta valmentaa Mika Myllyniemi.
Aiheesta muualla

Seuran kotisivut (Arkistoitu – Internet Archive)
Nokian KrP:n pelaajatilastot miesten salibandyliigassa
Nuori mies

| Nuori mies 500 kg lihaa |
| --- | --- | --- |

Studioalbumin tiedot
 Äänitetty : 2006–2007
 Julkaistu: huhtikuu 2007
 Tyylilaji: psykedeelinen rock
 Kesto: 42.30
 Levy-yhtiö: Plastic Passion
500 kg:n lihaan muut julkaisut
| Sielu 2004 | Nuori mies 2007 | Yksinäinen ratsastaja 2014 |
Nuori mies on 500 kg lihaa -yhtyeen viides studioalbumi, joka julkaistiin huhtikuussa 2007.
Kappaleet

Nuori mies – 4.08  (säv. Maritta Kuula, san. Kullervo Rainio)
Hauen laulu – 3.04  (säv. Kauko Röyhkä, san. Aaro Hellaakoski)
Ääni läheltä – 3.58  (säv. Kuula, Röyhkä, Kimmo Laine, Olli Kauniskangas, Kari Salminen, san. Aaro Hellaakoski)
Valkoinen lintu – 3.53  (säv. Kuula & Röyhkä, san. Uuno Kailas)
Lähtö – 1.51  (säv. Kuula, Röyhkä & Pupu Lihavisto, san. Hellaakoski)
Baarinpitäjän laulu – 3.16  (säv. ja san. Kuula)
Olin nuori – 3.55  (säv. Kuula & Lihavisto, san. Kailas)
Trubaduuri – 3.46  (säv. Kuula & Röyhkä, san. Kailas)
Viimeinen malja – 4.30  (säv. Kuula, Röyhkä & Lihavisto, san. Juhani Siljo)
Kullanhuuhtoja – 3.30  (säv. Kuula & Röyhkä, san. Einari Vuorela)
Kampahai – 1.49  (säv. Kauniskangas)
Musta ruusu – 4.45  (säv. ja san. Kuula)
Kokoonpano

| 0 | 1 | 2 |
| --- | --- | --- |
|  Yhtye Maritta Kuula – laulu  Kauko Röyhkä – bassokitara, kitara, vihellys, laulu  Olli Kauniskangas – kitara, basso, munniharppu  Kimmo Laine – urut, basso, kitara, taustalaulu  Kari Salminen – rummut, lyömäsoittimet  |  Vierailevat muusikot Jouni Pusa – lyömäsoittimet, kosketinsoittimet, rummut  Laura Sippola – piano (Musta ruusu)  Jukka Putkinen – kattila  Lauri Laine – lyömäsoittimet  |  Tuotanto Jouni Pusa – pohjien äänitys (Vintage Sound)  Jukka Putkinen – äänittäjä, miksaaja (Torpdeo Sounds)  Joonatan Kotila – lisä-äänitys  Olli Kauniskangas – masteroija  Ari-Pekka Lehtisalo – kansi  |
Arvostelut

Desibeli.net:
Soundi:
Nomade Collection

| Nomade Collection Oy Ab |
| --- | --- |
Yritysmuoto:  osakeyhtiö
Perustettu:  1999
Toimitusjohtaja:  Peter Ivars
Kotipaikka:   Mustasaari, Suomi
Toimiala:  urheiluvälineiden valmistus
Tuotteet:  urheiluvaatteet
Liikevaihto:   4,184 milj. € (2012)
Liikevoitto:   4,9 % (2012)
Henkilöstö:  9 (2012)
Kotisivu:  www.nonamesport.com
Infobox OKVirheellinen NIMI-arvo: 
Nomade Collection Oy Ab on suomalainen urheiluvaatteiden suunnitteluun, valmistukseen ja markkinointiin keskittyvä yritys. Vuonna 1999 perustetun yrityksen kotipaikka on Mustasaari.
Nomade Collection Oy:n pääkonttori on Vaasassa. Yrityksen myyntikonttorit sijaitsevat Tampereella, Borlängessä,  Haldenissa, Moskovassa sekä Tartossa.
Tuotanto ja markkinat

Nomade Collection Oy myy urheiluvaatteita Noname- ja Stoneham-nimisillä tuotemerkeillä 28 maassa. Päämarkkinat sijaitsevat Euroopan lisäksi Kiinassa.
Nomade Collection Oy:n asiakkaina on pääasiassa maastohiihto-, suunnistus- ja yleisurheiluseuroja. Yksistään Suomessa yrityksellä on lähes 500 seura-asiakasta.
Aiheesta muualla

Noname
Nuorten Palvelu

| Nuorten Palvelu |
| --- | --- |

Perustettu:  1969
Toimiala:  nuorisotyö
Kotipaikka:  Kuopio
Toiminnanjohtaja:  Marja Pakarinen
Puheenjohtaja:  Petri Karhu
Aiheesta muualla
Sivusto
Infobox OKVirheellinen NIMI-arvo: 
Nuorten Palvelu ry on valtakunnallinen sitoutumaton nuorisokasvatusjärjestö, joka on perustettu vuonna 1969. Nuorten Palvelu ry toimii nuorten hyvinvoinnin puolesta nuorten omilla reviireillä. Järjestö tuntee vaikeassa elämäntilanteessa elävän nuoren arjen, etsii tuen, löytää auttajat ja toimii yhdessä. Järjestön keskustoimisto sijaitsee Kuopiossa.
Nuorten Palvelu ry:n ammattilaiset ja vapaaehtoiset ympäri Suomen kohtaavat nuoria netti- ja katupäivystyksessä, tukihenkilötoiminnassa, kaupallisissa ympäristöissä sekä erilaisissa tapahtumissa. Nuorten Palvelu ry kouluttaa jäseniään, vapaaehtoisiaan, nuorisotyön ammattilaisia sekä kaupallisia toimijoita ympäri Suomea. Järjestö vuokraa nuorisoryhmille ja muille kiinnostuneille omistamaansa leirimajaa Lapin Enontekiöllä.
Nuorten Palvelu ry:n toimintaa tukevat Veikkaus, opetus- ja kulttuuriministeriö, aluehallintovirastot, kaupalliset toimijat, kunnat ja säätiöt. Nuorten palvelu on SOSTEn jäsenjärjestö.
Nuorten Palvelu ry:n toimintaa ohjaavat viisi arvoa

Vapaaehtoisuus − Vapaaehtoistoimijat ovat Nuorten Palvelu ry:n tärkein voimavara, sillä avun antaminen ja vastaanottaminen on vapaaehtoista
Luottamuksellisuus − Toiminnan ehdoton edellytys ja työväline on luottamuksellisuus.
Tasa-arvoisuus − Kaikki ovat tervetulleita toimintaan, sillä jokainen tarvitsee joskus tukea.
Vuorovaikutuksellisuus − Haluamme ylläpitää toivoa, kunnioittaa nuoren ääntä ja arvokkuutta.
Suvaitsevaisuus − Jokainen on toiminnassa arvokas omana itsenään.
Jäsenjärjestöjä ovat: Diginuoret ry, Iisalmen Nuorison Tuki ry, Jämsänjokilaakson Nuorten Palvelu ry, Lappeenrannan Nuortenpalvelu ry sekä Savitaipaleen Nuorison tuki ry Nuorten Palvelu ry:n jäsenjärjestöt ovat itsenäisiä rekisteröityjä yhdistyksiä jotka maksavat järjestöjäsenmaksun. Yhteistä jäsenjärjestöille on kiinnostus toimia nuorten parissa ja tukea tarvitsevien nuorten hyväksi.
Historia

Nuorten Palvelu ry aloitti toimintansa syksyllä 1969 Suomen Opiskelevan Nuorison Raittiusliiton jaostona, kun SONR:n talvipäivillä ryhmä liiton abiturienttijäseniä päätti ryhtyä auttamaan vaikeuksissa olevia nuoria päihteidenkäyttäjiä. Nuorten Palvelu ry itsenäistyi vuonna 1970 ja se rekisteröitiin 15.3.1971. Toiminnan perusarvoina on ollut koko yhdistyksen historian ajan pysyä poliittisesti ja uskonnollisesti sitoutumattomana nuorisokasvatusjärjestönä. Järjestön perustaminen ajoittui ensimmäisen varsinaisen huumeaallon Suomeen tuloon.
Järjestön keskustoimisto sijaitsi aluksi Helsingissä, josta siirryttiin Kuopion ja Lappeenrannan kautta takaisin Kuopioon, jossa keskustoimisto myös nykyisin sijaitsee. Jäsenjärjestöjä ja toimipisteitä sijaitsee ympäri Suomea. Osa niistä on itsenäisiä yhdistyksiä ja osa Nuorten Palvelu ry:n hallinnon alaisia.
Alkuvuodet
Nuorten Palvelu ry pyöri vapaaehtoisvoimin. Ensimmäinen työntekijä aloitti vuonna 1978 toiminnanjohtajana. Nykyisin järjestössä on kymmenkunta työntekijää. Toimintaa rahoitti aluksi Sosiaalihallitus valtionavustuksella. Raha-automaattiyhdistykseltä järjestö sai avustusta ensimmäisen kerran 1974, nykyisin RAY on toiminnan päärahoittaja.
Toiminta

Nuorten Palvelu ry:n toiminta on alkuvuosista lähtien perustunut vapaaehtoistyöhön. Puhelinpäivystys oli ensimmäinen toimintamuoto. Tämänkaltaista nuorten auttavaa puhelinta ei vielä Suomessa 1970-luvulla muiden järjestöjen taholta ylläpidetty.
Vuoden 1975 paikkeilla päivystys siirtyi myös kaduille kohtaamaan nuoria kasvokkain. Tampereella ryhdyttiin 1980-luvun alussa toteuttamaan katu- ja kenttätyötä ammatillisemmin yhdessä nuorisotoimen kanssa. 1990-luvun alussa lähti käyntiin yksi osa nykyistä toimintaa eli etsivän nuorisotyön kehittäminen suomalaisessa nuorisotyössä. Pioneeriprojekti etsivän nuorisotyön osalta toteutettiin yhdessä Tampereen kaupungin kanssa ja hyvien tulosten perusteella toimintamuoto vakiintui osaksi Tampereen kaupungin nuorisotyötä. Osa 1990- ja 2000-luvun toimintaa on ollut Opetusministeriön tuen avulla etsivän työn mallien vieminen Venäjän Karjalaan. Nykyään etsivää nuorisotyötä tehdään verkossa opetus- ja kulttuuriministeriön avustamana, Etsivää Nettityötä järjestö on tehnyt elokuusta 2010 lähtien.
1980-luvulla järjestön toiminta keskittyi projekteihin. Uutena toimintamuotona tuli mukaan leiri- ja retkitoiminta. Toimintaan koulutettiin ohjaajia ja vanha porotila Enontekiöltä ostettiin leirimajaksi, ja se on edelleen kansainvälisten leirien, nuorisoryhmien ja erityisnuorisotyöntekijöiden käytössä.
Vapaaehtoinen tukihenkilötoiminta (nyk. Zemppariitoiminta) on koko Nuorten Palvelu ry:n historian ajan kehittynyt ja laajentunut toimintamuoto. Toiminta lähti asteittain käyntiin jo 1970-luvulla. Varsinaisesti tukihenkilötoiminta aloitettiin 1992 Pois Sivuraiteilta -tukihenkilöprojektin myötä, jossa oli mukana 14 eri järjestöä ja hanketta koordinoi Sosiaaliturvan keskusliitto. Tukihenkilötoimintaa on kehitetty myös Nuorten Palvelu ry:n aiemmin hallinnoimien Päihdepysäkkien tarpeista lähtien. Nykyään tukihenkilötoiminta järjestetään yhteystyössä monien lasten ja nuorten ympärillä olevien ammattilaisten kanssa (mm. ammatilliset oppilaitokset).
Uusin aluevaltaus järjestön toiminnassa on kehittämistyö nuorten jäljillä kaupallisissa kasvuympäristöissä. RAY:n ja OKM:n rahoittamien hankkeiden ABC kohtaa nuoria (2010-2013), Kauppakeskusten nuoret (2012-2014), Tunturikeskukset nuorten silmin (2013-2016) ja Nuorten reviireillä (2014-2016) tavoitteena on edistää nuorten osallisuutta, vastuullisuutta ja tasa-arvoa kaupallisissa tiloissa.
Koulutus

Koulutus ja vapaaehtoisten toiminnanohjaus ovat toiminnan alusta lähtien olleet oleellisia osia Nuorten Palvelu ry:n toiminnassa. Vapaaehtoisille on tarjottu tukea ja mahdollisuuksia toteuttaa myös omia projektejaan. Nuoria koulutetaan muun muassa päihteisiin ja sosiaalisen mediaan liittyvissä kysymyksissä Valistusvessojen ja NPolling-interkatiivisten oppituntien kautta. Nuorten kanssa toimivia aikuisia (mm. opettajat], nuorisotyöntekijät, etsivät nuorisotyöntekijät ja vanhemmat) koulutetaan erityisesti vanhemmuuteen, kasvatukseen, sosiaaliseen mediaan ja nuorten arjen kysymyksiin liittyen. Lisäksi järjestö kouluttaa kaupallisen alan toimijoita (mm. vartijat, kassatyöntekijät) erityisesti nuoruuteen ja nuorten kohtaamiseen liittyvissä kysymyksissä.
Toimintamuotoja

Nuorten Palvelu ry toimii ympäri Suomea hankkeissa, projekteissa, jäsenjärjestöissä sekä toimipisteissä. Toimintaa on useilla paikkakunnilla.
Zemppari-tukihenkilötoiminnan tavoite on tukea nuorta arkielämän haasteissa. Vapaaehtoinen, koulutettu tukihenkilö on turvallinen aikuinen nuoren rinnalla.
Etsivä Nettityö on etsivää nuorisotyötä netissä. Ammattilaiset nettietsivät sekä vapaaehtoiset Löytäjät kohtaavat nuoria verkossa yksilökeskusteluissa ilta-aikaan. Tarkoituksena on toimia luotettavana aikuisena missä tahansa nuoren elämänhallintaan liittyvän ongelman käsittelyyn keskittyvässä anonyymissa verkkokeskustelussa.
Nuorten reviireillä –projekti edistää nuorten hyvinvointia ja osallisuutta kaupallisissa tiloissa sekä kehittää tiloissa toimivien aikuisten ja nuorten keskinäistä ymmärrystä. Projekti tekee yhteistyötä muun muassa Securitas Oyj:n ja Citycon Oyj:n kanssa.
Tunturikeskukset nuorten silmin –hanke kartoittaa ja kehittää Rukalla ja Ylläksellä vapaa-ajanviettomahdollisuuksia yhteistyössä alueiden muiden toimijoiden kanssa.
Aikuisten kasvatusvastuuta järjestö korostaa Kasvatus kannattaa –kampanjalla keväisin.